# POLOKALAMA FAKAʻAIʻAI PŌAKO MO E TIUTÁ: FAKAMATALA MAʻAE NGAAHI MĀTUʻA, KAU TAUHI MO E NGAAHI FĀMILÍ

Ko e fakamatala ko ení maʻae ngaahi mātuʻá, kau tauhi fānau mo e kau tauhi fānau fakalaó ʻo fekauʻaki mo e Polokalama Fakaʻaiʻai Pōako mo e Tiutá [Tutor Learning Initiative (TLI)], ʻa ia ʻe hoko atu ke tokoniʻi ʻa e fānau akó ʻi heʻenau feinga ako ki he 2023.

ʻOku toe tānaki atu ʻe he Puleʻanga Vikatōliá ha $258.4 miliona ʻo ʻinivesi ʻi hano toe fakalahi ʻa e Polokalama fakaʻofoʻofa ko e Fakaʻaiʻai e Pōako mo e Tiutá (TLI) ki he 2023. ‘E malava heni ki he ngaahi akoʻanga ʻi he kotoa ʻo Vikatōliá, hangē ko [School name] ke nau kei puke mai ʻa e kau tiuta naʻa nau kau ʻi he 2022 pe ko hono toe fakahū mai ha kau tiuta foʻou ke tokoniʻi ʻa e fānau ako ʻoku nau fiemaʻu ʻa e tokoni makeheange ʻi heʻenau feinga akó.

ʻOku lava heni ʻe he TLI ʻo fakaʻatá ʻa e ngaahi akoʻangá ke fakakau mai ʻa e kau faiako ʻosi maʻu fakamoʻoni ako ko ha kau tiuta ke nau ngāue mo ha fanga kiʻi kulupu ʻo e fānau akó ʻo tokoniʻi ʻenau akó ʻaki ʻa e tokangataha ki he lautohí mo e fiká. Ko e polokalamá ni kuo fakamoʻoniʻi ia ʻi ʻAositelēliá ni mo tuʻapuleʻanga, ʻa ia ʻoku fakahaaʻi heni ko e pōako mo ha tiuta ʻa ha fanga kiʻi kulupu ako tokosiʻi ko e taha ia ʻo ha founga ola lelei taha ki he akoʻi ʻo e fānaú pea lava ke tokoniʻi ai ʻa e fānau akó ke fakalakalaka ʻenau akó.

ʻOku loto foki ʻa e [School name] ke nau fakamālō atu ki he kau tiuta kotoa, kau faiako mo e ngaahi fāmili naʻa nau kau mai ʻi hono poupouʻi ʻa e Polokalama Fakaʻaiʻai Pōako mo e Tiutá ʻa e [school name] ʻi he taʻu kuo ʻosí.

ʻE fetuʻutaki hangatonu atu ʻa e ʻapiakó ki he ngaahi fāmili ʻo e fānau ako ko ia kuo fili ki he Polokalama Faka'ai'ai 'o e Poako mo e Tiutá.

Kapau ʻoku ʻi ai haʻo ngaahi fehuʻi fekauʻaki mo e Polokalama Fakaʻaiʻai Pōako mo e Tiutá ʻi he [School name], kātaki ʻo fetuʻutaki ki he [School’s TLI contact / coordinator].

Ki ha toe fakamatala lahiange ʻo kau ki he Polokalama Fakaʻaiʻai Pōako mo e Tiutá ʻoku alamaʻu ia ʻi he: [Tutor Learning Initiative: extra learning support for your child | Victorian Government (www.vic.gov.au)](https://www.vic.gov.au/tutor-learning-initiative-extra-learning-support-your-child)

ʻOku mau tuʻamelie ʻaupito ki he hoko atu ʻa e polokalama TLI ʻa e [school name] ʻi he 2023 ke kei lava pe ʻo fakalele ha fanga kiʻi kulupu pōako ke malava ʻa ʻetau fānau akó ʻo lakalakaimonū ʻi he taimí ni pea ʻi he kahaʻú.